กรมการขนส่งทางบก เดินหน้าตรวจวัดค่าควันดำรถโดยสารและรถบรรทุก บนสายสำคัญมุ่งหน้าสู่กรุงเทพมหานคร ป้องกันค่าฝุ่นพิษเกินมาตรฐาน PM 2.5
กรมการขนส่งทางบก เดินหน้าตรวจวัดค่าควันดำรถโดยสารและรถบรรทุก บนสายสำคัญมุ่งหน้าสู่กรุงเทพมหานคร ป้องกันค่าฝุ่นพิษเกินมาตรฐาน PM 2.5นายจิรุตม์ วิศาลจิตร อธิบดีกรมการขนส่งทางบก เปิดเผยถึงความคืบหน้าการจัดผู้ตรวจการลงพื้นที่ตรวจวัดค่าควันดำรถโดยสารและรถบรรทุก ตามมาตรการป้องกันค่าฝุ่นพิษเกินมาตรฐาน PM 2.5 ว่า ตามที่รัฐบาลมีข้อห่วงใยประชาชนถึงสถานการณ์ฝุ่นละอองขนาดเล็ก PM2.5 ในพื้นที่กรุงเทพมหานครและปริมณฑล กรมการขนส่งทางบก ได้จัดผู้ตรวจการลงพื้นที่ตรวจวัดค่าควันดำรถโดยสารและรถบรรทุก เช่น ถนนบรมราชชนนี ถนนพหลโยธิน ถนนติวานนท์ ท่าเรือคลองเตย สถานีขนส่งสินค้าร่มเกล้า-สุวินทวงศ์ ถนนบางนา-ตราด ถนนรังสิตนครนายก ถนนตลิ่งชันสุพรรณบุรี ถนนพระราม2 ถนนเพชรเกษม ตลาดสุขาภิบาล 3 เขตลาดกระบัง ห้างSHOW DC เขตห้วยขวาง ล่าสุดเมื่อวันที่ 15 มกราคมที่ผ่านมาดำเนินการตรวจวัดค่าควันดำรถทั้งสิ้น 334 คัน เป็นรถบรรทุกรับจ้างไม่ประจำทาง 161 คัน รถบรรทุกส่วนบุคคล 93 คัน รถโดยสารประจำทาง 50 คัน รถโดยสารไม่ประจำทาง 30 คันพบรถที่มีค่าควันดำเกินเกณฑ์มาตรฐานที่ราชการกำหนด 4 คันคือ รถโดยสารประจำทาง 3 คัน รถบรรทุกส่วนบุคคล 1 คันสำหรับยอดสะสมตั้งแต่วันที่ 8 ตุลาคม 2562- 15 มกราคม 2563 ตรวจรถทั้งสิ้น 22,915 คัน พบควันดำเกินเกณฑ์ฯ 137 คัน ออกใบเตือน 39 คันทั้งนี้ ประชาชนมีส่วนร่วมด้วยการส่งภาพรถบรรทุกและรถโดยสารควันดำที่สังเกตเห็นหมายเลขทะเบียนชัดเจน ผ่านศูนย์คุ้มครองผู้โดยสารและรับเรื่องร้องเรียน หมายเลข 1584, ทาง Facebook “1584 ร้องเรียนรถโดยสารสาธารณะ”